Potrivit Elenei Mateescu, fenomenele extreme precum ploile cu grindină și volume mari de apă, precum și furtunile, sunt provocate tocmai de încălzirea rapidă.
"Marți temperaturile se vor situa între 20 și 28 de grade, dar vor continua astfel de fenomene extreme, vântul putând să atingă pe alocui 50 de kilometri pe oră.
De miercuri se va observa o schimbare în evoluția vremii. O masă de aer rece va provoca scăderi ale regimului de temperaturi cu mai mult de zece grade, de joi, când se va înregistra o maximă de 19 grade Celsius, până spre sfârșit săptămână. De abia după 15 mai vom consemna temperaturi în creștere, iar atunci se vor atinge valori peste pragul unei zile de vară, cu maxime de peste 25 de grade", a afirmat directorul ANM, în direct la Realitatea Plus.